
ДО 
ПРЕДСЕДАТЕЛЯ
НА ОБЩИНСКИ СЪВЕТ
ГР. КНЕЖА

ПРЕДЛОЖЕНИЕ
от
Илийчо Пламенов Лачовски - кмет на Община Кнежа


ОТНОСНО: Приемане на Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа.
 
             УВАЖАЕМА Г-ЖО ПРЕДСЕДАТЕЛ,
             УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,     
           Решението за приемане на нова Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа е продиктувано от необходимостта да се извърши актуализация на подзаконовия нормативен акт, произтичащ от задълженията на местните органи, съгласно Закона за предучилищно и училищно образование и разпоредбите на ЗВЕРБ. Съгласно последно цитираният нормативен акт - държавните органи и органите на местното самоуправление в 6-месечен срок от влизането в сила на закона следва да приемат изменения и допълнения в подзаконови нормативни актове, необходими за изпълнението на закона във връзка с въвеждане на еврото като парична единица на Република България, които изменения и допълнения влизат в сила от датата на въвеждане на еврото в Република България
            Причините, които налагат вземане на решение по настоящия проект на Наредбата са обусловени от промяната в законодателството. 
	Основният фактор за приемане на новата Наредба цели синхронизиране с действащите нормативни актове на национално ниво, включително и Закона за предучилищно и училищно образование и ЗВЕРБ. 
       Мотивите за приемане на нова Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа са следните:
     Настоящата нормативна уредба е съпътствана от недостатъци, които се изразяват в липсата на критерии за прием на деца от втора, трета и четвърта възрастова група. Липсват критерии за прием на деца от първа възрастова група.
     Термина „подготвителна група“ е заменен с термина „трета и четвърта възрастова група в детска градина.
     Отстранени са смислови неточности.
      Необходимо е да се съобразят разпоредбите, произтичащи от задълженията на местните органи, съгласно Закона за въвеждане на еврото (Oбн., ДВ, бр. 70 от 20.08.2024 г.), които следва да се изпълнят своевременно в определените със същия закон срокове.
      Целите, които се поставят с предложения проект и очакваните резултати:
      Наредбата има за цел да улесни процеса на кандидатстване, класиране, записване, преместване и отписване на деца от всички възрастови групи в общински детски градини, както и да даде равни възможности за достъп на всяко дете до общинска детска градина. 
       Повишаване доверието на гражданите в системата и намаляване на съмненията за непрозрачни практики.     
Проектът на наредбата цели да обезпечи изпълнение на законовото задължение да се адаптират местните подзаконови нормативни актове със Закона за въвеждане на еврото в Република България и да се осигури навременното и безпроблемно въвеждане на еврото като основна валута в страната
         Очаквани резултати:
         Прилагането на Наредбата ще оптимизира цялостния процес на кандидатстване, класиране, записване, преместване и отписване на деца от всички възрастови групи в общинските детски градини.  
        Ще даде възможност за увеличаване на контрола върху документите, които удостоверяват уседналост или други критерии, даващи предимство при кандидатстване.
На следващо място следва да се отбележи, че с новата Наредба се гарантира правната сигурност и се създадат условия за гладкото и безпроблемно преминаване към новата валута.
  	Финансовите и други средства, необходими за прилагане на предложения проект няма да са свързани с изразходване на допълнителни финансови средства, които да бъдат предвидени в бюджета на общината, както и ангажиране на допълнителни човешки ресурси.
   Анализ на съответствие с правото на Европейския съюз
   Предложеният проект на нова Наредба за условията и реда за записване, отписване и преместване на деца в общинските детски градини и училищата на територията на община Кнежа не е свързан с прилагане на Европейското законодателство, поради което не се налага изготвяне на справка за съответствие с правото на Европейския съюз.  По отношение на Закона за въвеждане на еврото в Република България - е в синхрон с действащото европейско законодателство.
           С оглед гореизложеното и на основание чл. 21, ал. 1, т. 23 и ал. 2 във връзка с чл. 22, ал. 2 и ал. 4 от Закона за местното самоуправление и местната администрация, чл. 76, ал. 3 и чл. 77, във връзка с чл. 79 от Административнопроцесуалния кодекс,  чл. 8, чл. 26, ал.1, ал.2 и ал.4, изр.2, във вр. с чл. 28 от Закона за нормативните актове, във връзка с чл. 59, ал. 1 от Закона за предучилищното и училищното образование, чл. 17, ал. 1, т. 3 от Закона за местното самоуправление и местната администрация, във връзка с чл.7, ал.1 от Наредба № 5 от 03.06.2016 г. за предучилищното образование (обн. ДВ, бр. 46 от 17.06.2016 г., в сила от 01.08.2016 г., издадена от министъра на образованието и науката) и §6 от ПЗР на Закона за въвеждане на еврото в Република България предлагам на Общински съвет - гр. Кнежа да приеме следните

Р Е Ш Е Н И Я:
1. Общински съвет - Кнежа приема Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа и
2. Общински съвет - Кнежа отменя приета с Решение № 305 по протокол № 30 от 30.11.2016 г. на ОбС-Кнежа Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа.

[bookmark: _GoBack]        Съгласно  чл. 26, ал.4, изречение второ от Закона за нормативните актове, във връзка с чл.77 от АПК, в законоустановения 14 – дневен срок от публикуването на настоящото предложение на Интернет страницата на Община Кнежа, се предоставя възможност на заинтересованите лица да направят своите предложения и становища по проекта за Наредба № 29 за условията и реда за записване, отписване и преместване на децата в предучилищна възраст в общинските детски градини и училищатана територията на Община Кнежа на Общински съвет-Кнежа на е-mail: obstina_kneja@knezha.bg или в Центъра за административно обслужване, находящ се на адрес: ул.,, Марин Боев‘‘№69, гр. Кнежа. Телефон за контакти  09132/7455.
           Проектът на Наредбата ще бъде публикуван и за публично обсъждане на Портала за обществени консултации, поддържан от Министерския съвет за срок от 14 дни.
        
      Причини за прилагане на краткия срок са следните:
          Предложения 14-дневен срок за публично обсъждане на Проекта за изменение и допълнение на Наредбата се цели да се изпълнят по-бързо произтичащ от задълженията на местните органи, съгласно Закона за предучилищното и училищно образование и ЗВЕРБ.          
          Във връзка с посоченото по-горе, срокът за предложения и становища по Проекта, публикуван за обществени консултации, е намален на 14 дни. 
     
С уважение,
Илийчо Лачовски,
Кмет на Община Кнежа

Съгласувал,
адв. Севда Чипинска 

Изготвил,
Илийка Танчева – главен експерт  

